***ΣΩΜΑΤΕΙΟ ΑΡΤΟΠΟΙΩΝ ΠΕΙΡΑΙΩΣ & ΝΗΣΩΝ***

***Δ.ΓΟΥΝΑΡΗ 21-23, 18531 ΠΕΙΡΑΙΑΣ 28/05/2020***

***ΤΗΛ : 210 4177.933 -- 210 4173.179***

[***www.fournosmethea.gr***](http://www.fournosmethea.gr) ***/ e-mail : sartopion@gmail.com***

***Α Ν Α Κ Ο Ι Ν Ω Σ Η***

**Αγαπητοί Συνάδελφοι,**

Σας ενημερώνουμε ότι σύμφωνα με την από 28/05/20 νέα τροπολογία που κατατέθηκε τροποποιούνται από την Δευτέρα **1η Ιουνίου 2020 έως και την 31η Οκτωβρίου 2020** οι διατάξεις του Παραρτήματος III του Κώδικα Φόρου Προστιθέμενης Αξίας και επεκτείνεται η **εφαρμογή του μειωμένου συντελεστή ΦΠΑ (13%) στον καφέ, τα αναψυκτικά και όλα τα μη αλκοολούχα ποτά.**

Ειδικότερα, με τις νέες διατάξεις προβλέπεται ότι στον μειωμένο συντελεστή ΦΠΑ 13% υπάγονται :

• **Μη αλκοολούχα** **ποτά, με προσθήκη ζάχαρης ή άλλων γλυκαντικών ή αρωματισμένα [π.χ. μεταλλικά νερά, αναψυκτικά ποτά τύπου κόλα, λεμονάδα, πορτοκαλάδα, λεμονίτα, βυσσινάδα, παγωμένο τσάι (ice-tea)]**

**• Μπύρα χωρίς αλκοόλη (μόνο εφόσον έχει μηδενική περιεκτικότητα αλκοόλης)**

**• ΄Αλλα μη αλκοολούχα ποτά έτοιμα προς πόση [π.χ. καφές, τσάι, υποκατάστατα του γάλακτος (όπως «γάλα» σόγιας), σοκολατούχο γάλα, φρουτοχυμοί, νέκταρ χυμών]**

**• Τονωτικά παρασκευάσματα, ισοτονικά παρασκευάσματα, ενεργειακά ποτά (π.χ. για αθλητές) και πόσιμοι ηλεκτρολύτες.**

**Παραμένουμε στη διάθεσή σας για περισσότερες πληροφορίες ή διευκρινίσεις.**

***Ο ΠΡΟΕΔΡΟΣ Ο ΓΕΝ.ΓΡΑΜΜΑΤΕΑΣ ΓΕΩΡΓΙΟΣ ΤΣΟΥΚΑΛΑΣ ΕΥΑΓΓΕΛΟΣ ΣΤΟΛΗΣ***